**ELŐTERJESZTÉS**

**A Gazdasági és Városstratégiai Bizottság 2016. január 26-i ülésére**

**Javaslat egyes ingatlanok pályázati felhívásának elfogadására**

Tájékoztatom a Tisztelt Bizottságot arról, hogy a Versenyeztetési Szabályzat 7. pontja szerint a pályázatra szóló felhívást a vagyonrendeletben meghatározott tulajdonosi jogok gyakorlója írja ki. A Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) b.) pontja szerint a forgalomképes önkormányzati ingatlan és ingó vagyon tekintetében a (2)-(3) bekezdésben, meghatározott kivételekkel a tulajdonosi jogokat 15 – 35 millió forint közötti egyedi forgalmi értékhatár esetén a forgalomképes ingatlan és ingó vagyon esetén a gazdasági ügyeket ellátó bizottság gyakorolja.

A fent jelölt rendeletre hivatkozva az alábbi ingatlanok pályázati kiírását javaslom:

1. **8613/19 hrsz.-ú, Mikes Kelemen utcai, „beépítetlen terület” megnevezésű ingatlan**

Az 5638 m2 nagyságú, közművesítetlen ingatlan a 2014. évi és a 2015. évi vagyonkoncepció keretében már többször is hirdetésre került, a liciteljárások eredménytelenül zárultak. Az ingatlant bemutató térkép a pályázati felhíváshoz csatolásra került.

A 2016. január 18. napi forgalmi értékbecslés szerint az ingatlan 26.636.220,- Ft + áfa, azaz 33.828.000,- Ft értékű.

1. **3785/329 hrsz.-ú, Dolgozók úti, „kert” művelési ágú ingatlan**

Az ingatlanra 2015. év októberében két vételi ajánlat érkezett, melyek a rendezési terven a Dolgozók út felöli, körülbelüli 2500 m2-es lakóterületre vonatkoztak.

A Közgyűlés a 396/2015. (X. 22.) Kgy. sz. határozat alapján a 2015. évi vagyongazdálkodási koncepciót kibővítette a szombathelyi 3785/329 hrsz.-ú, Dolgozók úti, „kert” megnevezésű ingatlan a fentiekben említett részével.

A fentiekre hivatkozva elkészített előzetes változási vázrajz alapján pontosan 2570 m2 kerül licitálás útján történő hirdetésre, mely forgalmi értéke 12.079.000,- Ft + áfa, azaz 15.340.330,- Ft.

A fentiekre tekintettel kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

Szombathely, 2016. január 21.

 **/: Dr. Puskás Tivadar :/**

**Határozati javaslat**

**…./2016. (I. 25.) GVB határozat**

1. A Bizottság a szombathelyi 3785/329 hrsz.-ú, Dolgozók úti, „kert” művelési ágú ingatlan 2570 m2 területének értékesítésére vonatkozó pályázati felhívást – az előterjesztés 1. számú mellékletével egyező tartalommal – elfogadja.
2. A Bizottság a szombathelyi 8613/19 hrsz.-ú, Mikes Kelemen utcai, „beépítetlen terület” megnevezésű ingatlanra vonatkozó pályázati felhívást – az előterjesztés 2. számú mellékletével egyező tartalommal – elfogadja.

**Felelős**: Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

 (végrehajtásért felelős:

Lakézi Gábor, a Városüzemeltetési Osztály vezetője)

**Határidő:** pályázatok kiírására 2016. február 15.